Materská škola Budovateľská 8, Prešov
	......................................................................................................................................................         
	Zápis detí do materskej školy 2017/2018

Vzhľadom na novelu školského zákona, týkajúcu sa § 20 ods. 2, v ktorej sa zmenil termín zápisu detí na plnenie povinnej školskej dochádzky na čas od 1. apríla do 30. apríla a zároveň na základe odporúčania MŠVVaŠ SR, aby bola zabezpečená nadväznosť zápisov do základnej školy a následne do materskej školy a aby bolo možné pri prijímaní detí zabezpečiť voľné kapacity pre deti s odloženým začiatkom plnenia povinnej školskej dochádzky oznamujeme, že prijímanie detí do materskej školy na školský rok 2017/2018 sa uskutoční v termíne od 25.apríla 2017 do 19.mája 2017.
Žiadosť do MŠ si môže rodič vyzdvihnúť u riaditeľky alebo u zástupkyne školy  priamo v MŠ od 25.4. do 19.5. , stiahnuť z webovej stránky MŠ www.ms-budovatelska.sk  alebo samostatne napísať.

Rozhodnutia o prijatí dieťaťa do MŠ budú vydané najneskôr do 19.06.2017. Dieťa do MŠ je možné prijať na akúkoľvek dobu, ktorú v žiadosti uvedie zákonný zástupca. Ak v žiadosti nebude uvedená doba, dieťa sa do MŠ prijíma na celé predškolské obdobie a rozhodnutie sa vydáva len raz.Ak bude dieťa do MŠ prijaté na adaptačný resp. diagnostický pobyt (t.j. na dobu určitú), po jeho ukončení predkladá zákonný zástupca dieťaťa novú žiadosť a následne vydá riaditeľ MŠ nové rozhodnutie o prijatí do MŠ. Súčasťou žiadosti o prijatie dieťaťa do MŠ je aj potvrdenie o zdravotnom stave dieťaťa. Pred nástupom dieťaťa do MŠ rodič predkladá písomné vyhlásenie o bezinfekčnosti prostredia.
Ak ide o dieťa so špeciálnymi výchovno –vzdelávacími potrebami, dieťa so zdravotným znevýhodnením, ktoré by sa malo integrovať medzi intaktné deti, je povinný zákonný zástupca predložiť okrem žiadosti, potvrdenia o zdravotno m stave dieťaťa a j vyjadrenie odborných zamestnancov špeciálno pedagogickej a CPPPaP . Ak sa jedná o dieťa so špeciálnou diagnózou (zmyslovou, alebo telesnou odchýlkou) rozhoduje riaditeľ o prijatí takéhoto dieťaťa až po vyjadrení príslušného odborného lekára.

Do MŠ sa prijímajú deti zdravé, na základe žiadosti zákonného zástupcu sa môžu integrovať aj deti so zdravotným znevýhodnením, deti nadané a talentované. Deti mladšie ako tri roky môžu byť prijaté, ak sú vytvorené vhodné podmienky a deti dosahujú požadovanú úroveň v oblasti hygienických návykov a sebaobsluhy.
Doporučujeme zúčastniť sa  DŇA  OTVORENÝCH  DVERÍ  25.apríla alebo  15.mája 2017.   
	                        
Kritéria pre prijatie dieťaťa do MŠ.

Pri vyššom počte prihlásených detí, ako je možné prijať, prednostne sa prijímajú: 

Východiská :
•	§ 59 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, 
•	§ 3 vyhlášky MŠ SR č. 308/2009 Z. z. o materskej škole, 
•	§ 7 a ods.5 zákona č. 325/2012, ktorým sa mení a dopĺňa zákon č. 597/2003 Z. z. o financovaní ZŠ, SŠ a školských zariadení, 
•	§ 5 ods. 14 písm. a) zákona NR SR č. 596/2003 Z. z. o štátnej správe v školstve a školskej samospráve a o zmene niektorých zákonov v znení neskorších predpisov, 
•	§ 3 vyhlášky MZ SR č. 527/2007 Z. z. o podrobnostiach a požiadavkách na zariadenie pre deti a mládež, 
•	závery PR zo dňa 8.2.2017
•	VZN mesta Prešov č. 12/2013 o určení výšky príspevkov na čiastočnú úhradu nákladov v školách a školských zariadeniach. 
   
a/ deti s odloženou povinnou  školskou dochádzkou, ktoré do 15.mája prísl. kalendárneho roku odovzdajú písomné rozhodnutie riaditeľa  ZŠ, v ktorej bolo dieťa na zápise o odklade školskej dochádzky dieťaťa 
  
b/  deti, ktoré do 31. augusta prísl. kalendárneho roku dovŕšia piaty rok veku a do určeného termínu /  do 15. marca/ prísl. kalendárneho roka podajú žiadosť do MŠ 

 Ak pri prijímaní počas školského roka viac detí súčasne spĺňa uvedené podmienky, rozhoduje, v ktorej vekovej skupine je voľné miesto. Ak riaditeľka MŠ do 15.júna, príp. do 30 dní odo dňa podania žiadosti vydá rozhodnutie o neprijatí dieťaťa do MŠ, žiadosť do MŠ naďalej eviduje, až kým zákonný zástupca neoznámi , že o umiestnenie do MŠ už nemá záujem . 

Požiadavkou zo strany MŠ je, aby dieťa pri prijímaní do MŠ malo osvojené:

-	základné hygienické návyky (vedieť sa pýtať na potrebu, vedieť sa obslúžiť pri použití WC, umývať si ruky s vyhrnutými rukávmi a pod.)

-	základné sebaobslužné návyky (vedieť spolupracovať pri obliekaní, prezliekaní a prezúvaní s dospelým a samostatne sa čo najviac angažovať)

-	základné stravovacie návyky (vedieť samostatne jesť lyžicou a piť z pohára )

-	základné schopnosti komunikácie s dospelou osobou

V Prešove: 9.2.2017                                                                       PaedDr. Eva Miklášová
									   Riaditeľka školy